Gewoonlik sal jy sommer by die venster uit skree as jy iemand in die erf sien en nie te veel gevaar daar in sien nie want jy is mos in jou huis. Maar die berig maak dit duidelik dat hulle sommer siemier op jou sal skiet as jy enige aanduiding gee dat jy weet van hulle in die erf.
Hallo weer almal, ek het antwoord op internet gekry. Dit is blykbaar inligting wat nie oor die internet uitgebasuin mag word nie, anders verander hulle die tekens. Sal n ander plan maak vir antwoord. Dankie.
Die sekuriteit kon met die vorige aanval n aandagtrekker raaksien wat hulle suksesvol tot by die plek geneem het, waar die misdadigers deur die veld is. Toe hulle dit sien was dit reeds nag en dit het hard gereën.
Dankie vir die inligting Lukas. Ek wonder of dit dieselfde bende is wat ook in die omgewing van Byenespoort net 'n entjie daarvandaan so aktief is die afgelope paar weke? Hulle is 'n groep van so 8.
Twee weke terug het hulle 'n vriend van my verras toe hy by die huis kom. Hulle was reeds in die huis toe hy dit agterkom. Daar het 'n skietery tussen hulle en hom uitgebreek en hulle het van binne en buite die huis op hom geskiet.
Dank die Here hy kon ongeskonde vlug en in die veld gaan wegkruip, maar hulle het sy huis leeg gemaak en sy andersins befoeterde boerboelle so erg met pype geslaan dat die honde nou vreesbevange is.
Lukas net 'n paar vra... Watse sekuriteit praat jy van? Is dit 'n sekuriteit maatskappy soos ons in die stede ken (wil nou nie name noem nie) of is dit die gemeenskap sekuriteit (patrolleerders). Jy se hulle het 'n aandagtrekker raakgesien? Kan jy uitbrei dat ons daaruit kan leer asb.?
Weet jy hoe dit gebeur het dat die man doodgeskiet is? Het hulle enigiets gebuit of was dit bloot 'n moord?
Dis interessant, want daar is 'n sekere swart meneer wat baie goed Afrikaans praat en beweer hy is 'n reservis by Cullinan. Dit het meer as een keer gebeur dat hy mense hier by ons gebel het na 'n huisroof of inbraak en dan vir hulle vertel hy het op die mense afgekom toe hulle die gesteelde goedere oorgelaai het in hulle eie voertuig en in 'n ander geval het iemand na 'n diefstal die eienaar gebel en gese hy weet wie die inbraak uitgevoer het. Dan wil hy reel dat die eienaar sy goed terug koop. Hy noem altyd die slagoffers se besigheid se naam en noem ook dikwels name van werkers of vorige werkers. Hy is dus goed ingelig oor die persoon by wie die misdaad gepleeg is. En dit gebeur gewoonlik binne twee dae na die voorval. Waarom werk hy dan nie saam met die ondersoek beampte om die saak vining op te los nie? Of is die ondersoek beampte ook te moeg om dit op te volg?
Nou wonder ek net... is hy regtig so 'n goeie speurder reservis of is hy 'n goeie manipuleerder en krimineel wat 'n dubbelle rol speel.
Nog 'n ding wat my kop plat maak, is waarom steel hulle voertuie net om dit 'n ent verder net te los om weer gevind te word. Is dit net om die TV en die paar elektriese goedere en ander buit vining weg te kry?